Sumatra verda kolombo

La Sumatra verda kolombo (Treron oxyurus) estas specio de birdo de la familio de Kolombedoj kaj genro Treron de verdaj kolomboj, kiu estas disvastigata tra Azio kaj Afriko. Ĝi troviĝas kiel endemio en Indonezio. 

Priskribo
Por la unua fojo priskribita de la nederlanda zoologo Coenraad Jacob Temminck en 1823, ĝi estas endemio de Indonezio, kie ĝi troviĝas en Sumatro kaj okcidenta Javo. Ili vivas en la kanopeo de densaj montetaj kaj montaraj arbaroj kaj estis registritaj je lokoj 350 ĝis 1800 m super marnivelo en Sumatro kaj 600 ĝis 3000 m en Javo. La Sumatra verda kolombo estas relative svelta specio kun longa kojnforma vosto kaj longo en plenkreskuloj de 29.0 ĝis 34.1 cm ĉe maskloj kaj 27.7 ĝis 29.0 cm ĉe inoj. Plenkreskaj maskloj havas malhelverdajn kapojn kaj korpojn, brilflavajn malsuprajn ventrojn kaj subvostajn kovrilojn, malhelgrizajn vostojn, kaj bluec-verdajn senplumajn makulojn en la vizaĝo. Plenkreskaj inoj estas pli senkoloraj kaj ne havas grizon sur la malantaŭa kolo, kun iom da oranĝa koloro en la brusto, kaj sen oranĝaj markoj en la krono kaj en bendo de flugiloj.

La specio manĝas fruktojn kiel figojn, kaj kreas noktajn ripozejojn de ĝis 50 birdoj por nutri sin frumatene kaj revenas malfrue posttagmeze. Reproduktado estis observita en januaro kaj septembro sur Sumatro kaj en junio sur Javo. Nestoj estas konstruitaj en arboj kaj enhavas unu aŭ du ovojn kiuj estas kovitaj de ambaŭ gepatroj. La sumatra verda kolombo estas listigita kiel preskaŭ minacata en la IUKN Ruĝa Listo pro "modere malgranda" populacio, kiu daŭre malpliiĝas pro habitatodegradiĝo. Ĝi antaŭe estis konsiderata loke ofta tra sia tuta teritorio, sed nun estas malabunda sur Sumatro kaj tre malofta sur Javo. Ĝi estas minacata de habitatoperdo kaj la komerco de naturaj bestoj.

 Taksonomio 
La Sumatra verda kolombo estis origine priskribita kiel Columba oxyura fare de la nederlanda zoologo Coenraad Jacob Temminck en 1823 bazite sur specimenoj el Javo. Poste oni metis ĝin fare de diversaj fakuloj en kelkaj diferencaj genroj, kiel Columba, Treron, kaj Vinago. En 1837, la brita natursciencisto William Swainson starigis la novan genron Sphenurus por la Sumatra verda kolombo, kiun li referencis kiel Sphenurus semitorquatus. La angla ornitologo George Robert Gray kreis novan genron, Sphenocercus, por la specio en 1840. En la 1930-aj jaroj, la usona ornitologo James Lee Peters sinonimigis ĉiujn genrojn de fruktokolomboj escepte Spenurus, Butreron, kaj Treron, metante la Sumatran verdan kolombon en la unua. La barata ornitologo Biswamoy Biswas poste kunigis Spenurus kaj Butreron en Treron en artikolo de 1950, malkonsentante disde Peters pri la gravo de anatomiaj trajto por diferencigi la genrojn. Tiu enmeto de la Sumatra verda kolombo en Treron estis sekvita de postaj taksonomiistoj.

La genronomo estas devena el la vorto de la Antikva greka  trērōn simple kun la signifo "kolombo" aŭ "turto", sed ankaŭ "timida". La specia nomo oxyurus devenas el la vortoj de la antikva greka oksus kaj -ouros, kun la signifo 'akra vosto' aŭ 'pintohava vosto'. Sumatra verda kolombo estas la oficiala ordinara nomo decidita de la Internacia Ornitologia Komitato. Aliaj ordinaraj nomoj por la specio estas flavventra pinglovosta verda kolombo, verda okulvitra kolombo, kaj flavventra verda kolombo. En indonezia, la specio estas konata kiel .

La Sumatra verda kolombo estas proksime rilata al la Kojnvosta kaj Flavverda kolomboj, kun kiuj ĝi estis iam metitaj en la genron Sphenurus. Tiuj tri specioj povas formi ligon inter la afrikaj Treron kaj la ceteraj aziaj membroj de la genro.

Referencoj

 Eksteraj ligiloj 

Kategorio:Kolombedoj
Kategorio:Birdoj de Sud-Orienta Azio
Kategorio:Birdoj de Indonezio